Ööpäevaga lisandus 8 positiivset testi - Uudised - Lõuna-Eesti Postimees
Viimase ööpäeva jooksul analüüsiti Eestis 1258 haigust COVID-19 põhjustava SARS-CoV-2 viiruse esmast testi, millest 8 ehk 0,6 protsenti osutusid positiivseks.
Rahvastikuregistri andmetele tuginedes lisandus 5 positiivset testitulemust Harjumaale (nendest 4 Tallinna), 1 Ida-Virumaale, 1 Pärnumaale ja 1 Läänemaale. Üks 17. mai positiivne testitulemus on liikunud 18. mai statistikasse, mistõttu vähenes ühe võrra eilne positiivsete tulemuste arv (10 asemel 9).
19. mai hommikuse seisuga vajab Eestis koroonaviiruse tõttu haiglaravi 44 inimest, neist 3 on juhitaval hingamisel. Tänaseks on haiglast koju saadetud 298 inimest, lõpetatud 309 haigusjuhtumit.
Tänase seisuga on haigusest tervenenud 1458 inimest. Neist 938 haigusjuhtum on lõpetatud (64,3%), 520 puhul (35,7%) on positiivsest testist möödunud rohkem kui 28 päeva ja inimene ei viibi haiglaravil.
Uusi surmajuhtumeid ööpäeva jooksul ei lisandunud, kokku on uus koroonaviirus Eestis nõudnud 64 inimese elu.
Eestis on kokku tehtud üle 71 000 esmase testi, nendest 1791 ehk 2,5 protsenti on olnud SARS-CoV-2 viiruse suhtes positiivsed. Võru-, Valga- ega Põlvamaale pole juba mõnda aega uusi nakatumisi lisandunud.
Karantiini peavad jääma 19 Euroopa riigist saabunud inimesed Loe artiklit